Author: NN_30
Last saved by: Goran Stojic

NAKON POSTAVLJANJA I VIŠEMESEČNOG ČEKANJA 

Radi semafor kod Železniče stanice

*Semafor kod Železničke stanice,više meseci pošto je postavljen juče je i zvanično počeo da radi:”krivac” za kašnjenje papirologija,kaže Nebojša Lović,direktor Direkcije za izgradnju grada

*-Danas radimo ulicu Kosovke devojke i Somborski bulevar, odnosno raskrsnicu koja je u vrlo lošem stanju. Nećemo raditi udarne rupe već konkretnu raskrsnicu. Ekipa iz Direkcije i izvođača je juče bila i na Mramorskom brdu.- dodaje Lović  

Posle nekoliko meseci od kada je postavljen, semafor kod Železničke stanice od juče je i zvanično pušten u rad.
Čekalo se zaista dosta dugo, po mom mišljenju potpuno neopravdano. Papirologija je zatajila, EPS ima neka svoja stroga pravila. Čekali smo nekih šest, sedam meseci sigurno, ali evo, konačno je došao i taj dan, da ova vrlo prometna i opasna ulica i za pešake i saobraćaj  dobije konačno taj semafor, i regulaciju- istakao je Direktor Direkcije za izgradnju grada, Nebojša Lović.
On je ovom prilikom izrazio nadu, da ubuduće neće biti takvih problema i višemesečnog čekanja.
-Neka ostane ovo kao jedan loš primer kako ne treba raditi, ubuduće ćemo pripremati na vreme dokumetanciju i papirologiju. Ponavljam, ta papirologija je kod EPS-a dosta komplikovana, ali kažem, nadam se da će ubuduće to biti daleko brže i bolje i da ne čekamo ni približno ovako dugo, dodaje on.

Prema njegovim rečima, trenutno se radi na održavanju, a vrše se i pripreme za asfaltiranje ulica Branka Krsmanovića i Jadranske. Očekuje se i kompletna rekonstrukcija raskrsnice na Somborskom bulevaru. 
-Danas radimo u ulicu Kosovke devojke i Somborski bulevar, odnosno raskrsnicu koja je u vrlo lošem stanju. Nećemo raditi udarne rupe već konkretnu raskrsnicu. Ekipa iz Direkcije i izvođača je juče bila i na Mramorskom brdu, dodaje Lović.  
Ovde će početi sanacija kolovoza koliko to uslovi dozvoljavaju s obzirom na to da je klizište aktivno, a njegova sanacija je isuviše skupa.
-Stanje je vrlo loše, klizište je aktivno, i potrebno je mnogo para za sanaciju klizišta. Obavljaće se radovi kako bi se saobraćajnica dovela u normalno stanje, najavljuje on.

LEG:NEĆEMO VIŠE DOZVOLITI OVOLIKO ČEKANJE:Nebojša Lović

LEG:PAPIROLOGIJA SREĐENA,SEMAFOR RADI:rešena regulacija na prometnoj raskrsnici

(Projekat „Nišlije se uključuju u odlučivanje“ sufinansiran iz budžeta grada Niša)